sagorsarker/bangla-wikipedia huggingface dataset:
মসুলিপত্তনম লোকসভা কেন্দ্র

মসুলিপত্তনম কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু।
অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা মসুলিপত্তনম আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ কারণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
মসুলিপত্তনম লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি অন্ধ্রপ্রদেশ রাজ্যের ১৭৫ বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশ বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৭টি বিধানসভা কেন্দ্রই তফসিলী উপজাতিদের জন্য সংরক্ষিত নয়। মসুলিপত্তনম নির্বাচনী কেন্দ্রটি ২০০৮ এর সীমানির্দেশে বিধানসভা কেন্দ্র গুলি হলঃ-
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯০ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯১ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৫ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৭ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
মসুলিপত্তনম কেন্দ্রে বিজয়ী বর্তমান সংসদ ওয়াইএসআর কংগ্রেস পার্টি দলের সদস্য বালশোভরি বল্লভনেণী এবং প্রাক্তন সংসদ ছিলেন তেলুগু দেশম পার্টি দলের সদস্য কোনাকাল্লা নারায়ণ রাও।
বিজয়ওয়াড়া লোকসভা কেন্দ্র

বিজয়ওয়াড়া কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু।
অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা বিজয়ওয়াড়া আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
বিজয়ওয়াড়া লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি অন্ধ্রপ্রদেশ রাজ্যের ১৭৫ বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশ বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৭টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিজয়ওয়াড়া নির্বাচনী কেন্দ্রটি ২০০৮ এর সীমানির্দেশে বিধানসভা কেন্দ্র গুলি হলঃ-
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
বিজয়ওয়াড়া কেন্দ্র বিজয়ী বর্তমান সাংসদ তেলুগু দেশম পার্টি দলের সদস্য কেসিনেনি শ্রিনিবাস এবং তিনি গত দুবারের সাংসদ।
বিজয়ওয়াড়া নির্বাচনের ফলাফল সরাসরি ২০১৯]
গুণ্টুর লোকসভা কেন্দ্র

গুণ্টুর কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু।
অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা গুণ্টুর আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
গুণ্টুর লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি অন্ধ্রপ্রদেশ রাজ্যের ১৭৫ বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশ বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৭টি বিধানসভা কেন্দ্রই তফসিলী উপজাতিদের জন্য সংরক্ষিত নয়। গুণ্টুর নির্বাচনী কেন্দ্রটি ২০০৮ এর সীমানির্দেশে বিধানসভা কেন্দ্র গুলি হলঃ-
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২০৫ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২০৬ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২০৭ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২১০ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২১২নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২১৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২১৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
গুণ্টুর কেন্দ্র বিজয়ী বর্তমান সংসদ তেলুগু দেশম পার্টি দলের সদস্য গালা জয়দেব 
এবং তিনইি গতদুবারের সাংসদ।
গুণ্টুর নির্বাচনের ফলাফল সরাসরি ২০১৯]
নাইভস আউট (চলচ্চিত্র)

নাইভস আউট () হল রিয়ান জনসন রচিত, পরিচালিত ও প্রযোজিত ২০১৯ সালের মার্কিন হত্যা রহস্য চলচ্চিত্র। এতে অভিনয় করেছেন ড্যানিয়েল ক্রেইগ, ক্রিস ইভানস, আনা দে আর্মাস, জেমি লি কার্টিস, মাইকেল শ্যানন, ডন জনসন, টনি কোলেট, লেকিথ স্ট্যানফিল্ড, ক্যাথরিন ল্যাংফোর্ড, জেডেন মার্টেল, ও ক্রিস্টোফার প্লামার।
চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই সেপ্টেম্বর ৪৪তম টরন্টো আন্তর্জাতিক চলচ্চিত্র উৎসবে এবং ২০১৯ সালের ২৭শে নভেম্বর মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি বিপুল সমাদৃত হয়, বিশেষ করে এর চিত্রনাট্য, পরিচালনা ও অভিনয়ের জন্য, এবং ৪০ মিলিয়ন ডলার নির্মাণ ব্যয়ের বিপরীতে বিশ্বব্যাপী ১৮৫ মিলিয়ন মার্কিন ডলার আয় করে। ৭৭তম গোল্ডেন গ্লোব পুরস্কারে চলচ্চিত্রটি সঙ্গীতধর্মী বা হাস্যরসাত্মক চলচ্চিত্র শাখায় তিনটি বিভাগে মনোনয়ন লাভ করে, সেগুলো হল সেরা সঙ্গীতধর্মী বা হাস্যরসাত্মক চলচ্চিত্র, সেরা অভিনেতা, ও সেরা অভিনেত্রী।
"নাইভস আউট" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই সেপ্টেম্বর ৪৪তম টরন্টো আন্তর্জাতিক চলচ্চিত্র উৎসবে। লায়ন্সগেট কর্তৃক পরিবেশিত চলচ্চিত্রটি ২০১৯ সালের ২৭শে নভেম্বর মার্কিন যুক্তরাষ্ট্রে প্রেক্ষাগৃহে মুক্তি পায়।
রকেটম্যান (চলচ্চিত্র)

রকেটম্যান () হল ২০১৯ সালের জীবনীমূলক সঙ্গীতধর্মী নাট্য চলচ্চিত্র। সঙ্গীতজ্ঞ এলটন জনের জীবনী অবলম্বনে নির্মিত চলচ্চিত্রটি পরিচালনা করেছেন ডেক্সটার ফ্লেচার এবং এর চিত্রনাট্য রচনা করেছেন লি হল। এতে এলটন জনের ভূমিকায় অভিনয় করেছেন ট্যারন এজর্টন, এবং পার্শ্ব চরিত্রাবলিতে বার্নি টোপিন চরিত্রে জেমি বেল, জন রেইড চরিত্রে রিচার্ড ম্যাডেন, শিলা এইলিন চরিত্রে ব্রাইস ডালাস হাওয়ার্ড অভিনয় করেছেন। চলচ্চিত্রটির নামকরণ করা হয় জন এলটনের ১৯৭২ সালের গান "রকেট ম্যান" অনুসারে।
চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ১৬ই মে কান চলচ্চিত্র উৎসবে এবং ২০১৯ সালের ২২শে মে যুক্তরাজ্যে ও ৩১শে মে মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি ৪০ মিলিয়ন ডলার নির্মাণ ব্যয়ের বিপরীতে বিশ্বব্যাপী ১৯৫ মিলিয়ন মার্কিন ডলার আয় করে এবং সমালোচকদের নিকট থেকে ইতিবাচক পর্যালোচনা অর্জন করে, বিশেষ করে এগার্টনের অভিনয়, পোশাক পরিকল্পনা ও গানের জন্য। ৭৭তম গোল্ডেন গ্লোব পুরস্কারে চলচ্চিত্রটি সেরা সঙ্গীতধর্মী বা হাস্যরসাত্মক চলচ্চিত্রসহ তিনটি বিভাগে মনোনয়ন লাভ করে।
"রকেটম্যান" চলচ্চিত্রের উদ্বোধনী প্রদর্শনী অনুষ্ঠিত হয় ২০১৯ সালের ১৬ই মে কান চলচ্চিত্র উৎসবে। ছবিটি ২০১৯ সালের ২২শে মে যুক্তরাজ্যে প্রেক্ষাগৃহে মুক্তি পায়। শুরুতে মার্কিন যুক্তরাষ্ট্রে ছবিটি মুক্তির দিন ধার্য করা হয় ১৭ই মে, কিন্তু পরে তারিখ পিছিয়ে সেটি ২০১৯ সালের ৩১শে মে মুক্তি পায়।
"রকেটম্যান" ২০১৯ সালের ৬ই আগস্ট ডিজিটাল এইচডি এবং ২০১৯ সালের ২৭শে আগস্ট ডিভিডি, ব্লু-রে ও ফোরকে আল্ট্রা এইচডিতে প্রকাশ করা হয়।
মার্কিন যুক্তরাষ্ট্রের সিনেট

মার্কিন যুক্তরাষ্ট্রের সিনেট () বা মার্কিন ব্যবস্থাপক সভা হলো মার্কিন যুক্তরাষ্ট্রের আইনসভার উচ্চকক্ষ। এটি মার্কিন যুক্তরাষ্ট্রের প্রতিনিধিদের সাথে নিম্ন কক্ষে মার্কিন যুক্তরাষ্ট্রের আইনসভা গঠিত। সিনেটের কক্ষটি ওয়াশিংটন, ডিসির ক্যাপিটল বিল্ডিংয়ের উত্তর শাখায় অবস্থিত।
সিনেটের স্বতাধিকার ও ক্ষমতা মার্কিন যুক্তরাষ্ট্রের সংবিধানের অনুচ্ছেদ ১ দ্বারা প্রতিষ্ঠিত। সিনেট এর সদস্য নিয়ে গঠিত, যার প্রত্যেকেই সম্পূর্ণরূপে তাদের একক রাষ্ট্রের প্রতিনিধিত্ব করে। প্রতিটি রাজ্য, জনসংখ্যার আকার নির্বিশেষে, সমানভাবে দুটি সিনেটর দ্বারা প্রতিনিধিত্ব করেন ছয় বছরের স্তব্ধ শর্তে। ইউনিয়নে বর্তমানে ৫০ টি অঙ্গরাজ্য রয়েছে এবং বর্তমানে ১০০ জন সেনেটর রয়েছেন। ১৭৮৯ থেকে ১৯১৩ সাল পর্যন্ত সিনেটররা তাদের প্রতিনিধিত্বকৃত অঙ্গরাজ্যগুলোর আইনসভা দ্বারা নিয়োগ পেয়ে; ১৯১৩ সালের সপ্তদশ সংশোধনীর অনুমোদনের পরে তারা এখন জনপ্রিয় ভোটে নির্বাচিত হচ্ছেন।
কংগ্রেসের উচ্চ কক্ষ হিসাবে, সিনেটের বিভিন্ন পরামর্শ এবং সম্মতির ক্ষমতা রয়েছে যা এটির জন্য অনন্য। এর মধ্যে চুক্তি অনুমোদন এবং মন্ত্রিপরিষদ সচিব, সুপ্রিম কোর্টের বিচারপতি, ফেডারেল বিচারক, পতাকা কর্মকর্তা, নিয়ন্ত্রক কর্মকর্তা, রাষ্ট্রদূত, অন্যান্য ফেডারেল নির্বাহী কর্মকর্তা এবং অন্যান্য ফেডারেল ইউনিফর্ম অফিসারদের নিশ্চয়তার অন্তর্ভুক্ত রয়েছে। এগুলি ছাড়াও, কোনও প্রার্থী ভাইস প্রেসিডেন্টের জন্য সংখ্যাগরিষ্ঠ ভোটার গ্রহণ করেন না, সেই বিভাগের জন্য নির্বাচকদের শীর্ষ দুটি প্রাপকদের মধ্যে একজনকে সিনেট নির্বাচন করেন। এমনকি, হাউস দ্বারা অভিযুক্তদের বিচার পরিচালনার দায়িত্ব সিনেটের রয়েছে।
খড়মানব যুক্তিদোষ

বিপক্ষের তার্কিক আসলে যা বলেনই নি, সেরকম কিছু তিনি বলেছেন দাবী করে কিংবা প্রতিপক্ষের যুক্তিকে সম্পূর্ণ বিকৃত করে হাস্যস্পদ রুপ দিয়ে সেই বক্তব্যকে প্রতিযুক্তি দিয়ে পরাজিত করার যুক্তিকে স্ট্রম্যান (straw man argument) বা কাকতাড়ুয়া যুক্তি (খড়ের মানুষ বানিয়ে তার সাথে যুদ্ধ করার কুযুক্তি) বা হাওয়া কেলান তর্ক বলে ধরা হয়। 
সজ্ঞানে হোক বা অবচেতনেই হোক, এধরনের কুযুক্তির অবতারণা তখনই করা হয় যখন প্রতিপক্ষের অবস্থান এতই শক্ত যে তাকে সরাসরি আক্রমণ করা কষ্টসাধ্য।
স্টিল ম্যান আর্গুমেন্ট (স্টিলম্যানিং) হলো স্ট্র ম্যান আর্গুমেন্টের ঠিক বিপরীত। বিরোধী মতামত পরীক্ষা করার জন্য প্রতিপক্ষের যুক্তির সর্বোত্তম রূপটির ধারণা পাওয়া যায়।
সন্দেহজনক হেতু

সন্দেহজনক হেতু () হলো এক প্রকার অনানুষ্ঠানিক ভুল বা অনুপপত্তি। একে অহেতুক হেতু (), কারণিক অনুপপত্তি () বা "নন কাউসা প্রো কাউসাল" () নামেও অভিহিত করা হয়ে থাকে।
দুইটি বস্তু বা ঘটনার মাঝে কোন সম্পর্ক বিদ্যমান থাকলেই একটি হতে আরেকটি জাত হয় না। যদি কেউ একটি হতে আরেকটি জাত বলে মনে করে তখন তা হয় অহেতুক হেতু বা ফল্স কজ।
দুটি ঘটনা একইভাবে বা একইসময়ে অর্থাৎ যুগপৎ সংঘটিত হলে সেটা নেহাত দৈবঘটনা হতে পারে, নয়ত তাদের কোন সাধারণ হেতু বা উৎস থাকতে পারে।
আবেগপ্রবণতার কুযুক্তি

যুক্তির বিপক্ষে পর্যাপ্ত প্রতিযুক্তির অভাবে বা প্রতিযুক্তি না দিয়ে আবেগের দ্বারস্থ হওয়া হলো আবেগপ্রবণতার কুযুক্তি বা Appeal to emotion। এই ধরনের কুযুক্তি argumentum ad passiones নামেও পরিচিত। ভয়, হিংসা, বিদ্বেষ, করুণা, অহঙ্কার ইত্যাদি আবেগপ্রবণতার কুযুক্তির কারণ হতে পারে।
এধরনের তর্কে বিতার্কিক প্রতিপক্ষের পয়েন্টগুলো শণাক্ত করে না, সেই পয়েন্টগুলোর সংলগ্নতা কিংবা স্ববিরোধীতা খুঁজে বের করার চেষ্টাটা করে না। শ্রোতার আবেগ যে দিকে বইবে, বিতার্কিক সে দিকেই পাল তুলেন, আবেগের জোরেই তার কুতর্কের বহিত্র শ্রোতার অন্তরে নোঙর ফেলেন। মানুষ যেহেতু আবেগপ্রবণ প্রাণী, তাই তার যুক্তিবৃত্তির মাঝে আবেগের তন্তু থাকতেই পারে।
ধর্মানুভূতি নিয়ে হালের আলাপ-আলোচনা এরকম একটা উদাহরণ। ধর্মের সমালোচনা করা যাবে না কেন প্রতিপাদন করতে গিয়ে বলা হয়,
"কারো বাবা-মাকে কেউ গালি দিলে নিশ্চয়ই কেউ বসে রবে না? এজন্যই আমাদের ধর্মগুরু বা দেবতার বিরুদ্ধে কিছু বললে তার শাস্তি হবে।"'
বাঙালি সংস্কৃতিতে বাবা-মা যেহেতু একটু বেশিই সংবেদনশীল স্থানে আসীন, তাই যেকোন ব্যক্তি বা মতাদর্শকে বাবা-মায়ের সমতুল্য ঘোষণা করলে তা যাবতীয় আকাম হতে ইনডেমনিটি পেয়ে যায়। বলাই বাহুল্য, বাবা-মাও সমালোচনার ঊর্ধ্বে না। বাবা-মা তাদের ব্যক্তিগত চিন্তাভাবনাকে ঐশী অধিকারবলে রাষ্ট্রযন্ত্রে কিংবা সমাজে চাপিয়ে দিতে চাইলে আর দশটা রাজনৈতিক ব্যক্তি কিংবা পাবলিক ব্যক্তিত্বের মতোই তাদেরকে সমালোচনার শিকার হতে হবে।
কিন্তু কোন মতাদর্শ বা মতাদর্শ-প্রচারককে নিজের বাবা-মা'র সাথ তুলনা করে ধর্মীয় হত্যাকাণ্ডের বৈধতা দেওয়া যায় না।
হেত্বাভাস থেকে যুক্তিতর্ক

হেত্বাভাস বা অপযুক্তির আশ্রয়ে কোন দাবি উত্থাপন করলেই সেই দাবি ভুল হওয়ার যুক্তি হলো ফ্যালাসি ফ্যালাসি বা অপযুক্তির কুযুক্তি। একে argument to logic (argumentum ad logicam), কুযুক্তির কুযুক্তি ( the fallacy fallacy), কুযুক্তিকের কুযুক্তি (the fallacist's fallacy) ও বদকারণিক কুযুক্তি (the bad reasons fallacy) বলেও অভিহিত করা হয়ে থাকে।
যেকোন বিতর্কে কোনো কেইস বা অবস্থান গঠনের জন্য কিছু যৌক্তিক ক্রিয়া-প্রক্রিয়া বা logical operation সম্পাদন করা আবশ্যক। অন্যথায় সব যৌক্তিক ক্রিয়া-প্রক্রিয়ার চূড়ান্ত ফলাফলও ভুলই হবে।
আবার একটা সঠিক দাবি উত্থাপনের লক্ষ্যে বেঠিক যুক্তির আশ্রয় নিলে কিন্তু দাবিটি মিথ্যা হয় না। “পৃথিবী সূর্যের চারিদিকে ঘুরে” দাবিটির পক্ষে লড়তে গিয়ে প্রতিপক্ষকে কোন অপ্রাসঙ্গিক যুক্তি দিলে বা প্রসঙ্গচ্যুত হলেও, মূল দাবিটির সত্যতা বিন্দুমাত্র কমবে না।
একটি আরগুমেন্ট প্রতিষ্ঠা করার জন্য লজিক্যাল অপারেশনগুলো সুষ্ঠু ভাবে সম্পাদন করাই মুখ্য নয়, অনুমিতিগুলোর সত্যতাও নিশ্চিত করা আবশ্যক।
ব্যক্তি ক দাবি করল যে পত্রিকার স্বাস্থ্য পাতার চিকিৎসক কলামলেখক যেহেতু বলেছেন দৈনিক দুটো ডিম খাওয়া বর্তমানে খুব প্রচলিত, তার মানে দৈনিক দু’টো ডিম খাওয়া নিশ্চয়ই স্বাস্থ্যের জন্য উপকারী! ব্যক্তি ক এখানে একাধারে চিকিৎসকের প্রতি appeal to authority হেত্বাভাসের শিকার হয়েছে ও লেখকের ব্যক্তিনিষ্ঠ(subjective) বক্তব্য হতে অযৌক্তিকভাবে একটা বৈজ্ঞানিক সিদ্ধান্তে উপনীত হয়েছে। ব্যক্তি ক-এর সিদ্ধান্ত নেওয়ার প্রক্রিয়াটি ভুল, কিন্তু এতে প্রতিদিন দুটো ডিম খাওয়ার সম্ভাব্য উপকারিতা বাতিল হয়ে যায় না। কোন ব্যক্তি ঙ যদি এখন দাবি করে যে যেহেতু ব্যক্তি ক অপযুক্তি দিয়েছে তাই ডিম খাওয়া খারাপ, তাহলে তিনিও Fallacy fallacy বা আর্গুমেন্ট ফ্রম ফ্যালাসির শিকার হয়েছেন।
ইন্দুবালা

ইন্দুবালা ২০১৯ সালে মুক্তিপ্রাপ্ত বাংলাদেশি পূর্ণদৈর্ঘ্য চলচ্চিত্র। মাসুম আজিজের গ্রাম্য সামাজিক প্রেক্ষাপটভিত্তিক কাহিনিচিত্রের উপর চলচ্চিত্রটির চিত্রনাট্য রচনা ও নির্মাণ করেছেন জয় সরকার। এটা জয় সরকারের প্রথম পূর্ণদৈর্ঘ্য চলচ্চিত্র পরিচালনা। এক নারীর জীবনে কাঙ্ক্ষিত ভালবাসার জন্য সংগ্রাম এবং সংগ্রামের পর সাফল্যগাথা এই চলচ্চিত্রের মূল উপজীব্য। "ফজলুর রহমান বাবু'র জনপ্রিয় সঙ্গীত 'ইন্দুবালা'র নাম অনুসারে এই চলচ্চিত্রের নাম রাখা হয়।" ইন্দুবালায় তিনটি মুখ্য চরিত্রে অভিনয় করেছেন আনিসুর রহমান মিলন, আশিক চৌধুরী ও কেয়া আক্তার পায়েল। ছোট পর্দায় "পায়েলিয়া পায়েল" নামে পরিচিত কেয়া আক্তার এই চলচ্চিত্রের মাধ্যমে বড়পর্দায় অভিষিক্ত হন। ২০১৯ সালের ২৯ নভেম্বর চলচ্চিত্রটি বাংলাদেশের প্রেক্ষাগৃহে মুক্তি পায়।
গ্রামের প্রভাবশালী জমিদার জিতেশ মজুমদার একই গ্রামের চালের আড়তদার বৈদ্যনাথের আঠারো বছর বয়সী মেয়ে ইন্দুবালাকে বিয়ে করতে চান। জিতেশ মজুমদারের ছেলে বাবলা ইন্দুবালাকে ভালোবাসে, ইন্দুবালাও বাবলাকে পছন্দ করে। তবে নরম স্বভাবের বাবলা তার বাবা জিতেশকে তাদের প্রেমের বিষয়টি জানানোর মত সাহসী নয়। বাবলা বুঝতে পারেনা কীভাবে তার বুড়ো বাবা আর ইন্দুর বিয়ে আটকাবে। একই সময়ে ইন্দুবালার সৎ মেসোমশাই তার বুদ্ধিপ্রতিবন্ধী ছেলের সাথে ইন্দুবালার বিয়ে দেওয়ার দাবি নিয়ে ইন্দুবালাদের বাড়িতে ওঠেন। মেসোমশাইয়ের ছেলের সাথে ইন্দুবালার বিয়ে না হওয়া পর্যন্ত তিনি বাড়ি থেকে যাবেন না। এছাড়াও ইন্দুবালার বাবা বৈদ্যনাথের দোকানে ছোটবেলা হতে কাজ করা মন্টু সবার অগোচরে মনেপ্রাণে ইন্দুবালাকে ভালোবাসে, কিন্তু মন্টু বৈদ্যনাথকে এ কথা কখনো মুখ ফুটে কিছু বলতে পারে না। এরকম চতুর্মুখী সংকট হতে বৈদ্যনাথ তার মেয়েকে উদ্ধার করেন এবং শেষ পর্যন্ত ইন্দুবালার বিয়ে দেন।
মুখ্য চরিত্রে অভিনয় করেছেন আশিক চৌধুরী, আনিসুর রহমান মিলন ও কেয়া আক্তার পায়েল। এছাড়াও গুরুত্বপূর্ণ পার্শ্ব চরিত্রে রূপদান করেছেন শাহনূর, ফজলুর রহমান বাবু, লুৎফর রহমান জর্জ, গুলশান আরা পপি, শামীমা নাজনীন, সাদেক বাচ্চু, অবেদ রেহান, মাসুম আজিজ ও প্লাবন কোরেশী প্রমুখ। অভিনয় শিল্পীদের রূপদানকারী উল্লেখযোগ্য চরিত্রসমূহ নিম্নরূপ- 
নাজ দুলু মিয়ার প্রযোজনায় এই ছায়াচিত্রের চিত্রগ্রহণ করেছেন এস এম আজহার, সম্পাদনা করেছেন শহিদুল হক।
২০১৮ সালের ১ সেপ্টেম্বর চলচ্চিত্রটির মহরত অনুষ্ঠিত হয়। নভেম্বরে এই চলচ্চিত্রের চিত্রগ্রহণ শুরু হয়। গাজীপুর, জয়পুরহাটের মঙ্গলবাড়ী ও সিলেটের নবীগঞ্জে অধিকাংশ চিত্রগ্রহণ করা হয়। ২০১৯ সালের মে-তে চলচ্চিত্রটি বাংলাদেশ চলচ্চিত্র সেন্সর বোর্ড হতে বিনা কর্তনে প্রদর্শনের ছাড়পত্র পায়।
জনপ্রিয় সঙ্গীত 'ইন্দুবালা'র অনুপ্রেরণায় এই ছায়াচিত্রটি নির্মিত হলেও গানটি চলচ্চিত্রে রাখা হয়নি। এর বদলে ৭টি মৌলিক গান ব্যবহার করা হয়েছে। প্লাবন কোরেশী ৩টি গানের গীতি রচনা ও সুর করেছেন। প্লাবন কোরেশী ছাড়াও এই চলচ্চিত্রের জন্য দেলোয়ার আরজুদা শরফ ও সুদীপ কুমার দ্বীপ গীতি লিখেছেন এবং আলী আকরাম শুভ, মুশফিক লিটু, জাহিদ বাশার পংকজ, মহিদুল হাসান ও অভি আকাশ সঙ্গীতায়োজন করেছেন। গানগুলিতে কন্ঠ দিয়েছেন ফকির শাহাবুদ্দিন, এফ এ সুমন, বিউটি, বেলাল খান, সানিয়া রমা ও সালমা আক্তার।
ইন্দুবালা চলচ্চিত্রের গানগুলি ধারাবাহিকভাবে জি-সিরিজের ইউটিউব চ্যানেল হতে অবমুক্ত করা হয়-
চলচ্চিত্রটি মুক্তি পূর্বে খুব বেশি প্রচারণা চালায়নি। ২০১৯ সালের অগাস্টে চলচ্চিত্রটি 'টিজার' প্রকাশের মাধ্যমে আনুষ্ঠানিক প্রচারণা শুরু করে। মুক্তির প্রাক্কালে ২০১৯ সালের ২৫ নভেম্বর জি-সিরিজের ইউটিউব চ্যানেলে চলচ্চিত্রটির ট্রেইলার প্রকাশ করা হয়। ২৯ নভেম্বর বাংলাদেশের ১২টি প্রেক্ষাগৃহে সীমিত পরিসরে মুক্তি দেয়া হয়।
টিন টার্ন

টিন টার্ন একটি আইরিশ দাতব্য যা ২০১৬ সালে জোয়ান ডোলান এবং নিম্ভ স্কালিয়ন দ্বারা সুবিধাবঞ্চিত অঞ্চলের মেয়েদের প্রযুক্তি এবং কম্পিউটার দক্ষতা প্রচারের লক্ষ্যে প্রতিষ্ঠিত হয়েছিল। এটি প্রথম পাঁচটি স্কুল থেকে ২০ জন মেয়েকে নিয়ে ২০১৬ সালের গ্রীষ্মে পরীক্ষামূলকভাবে চালু হয়েছিল এবং তখন থেকে এখন পর্যন্ত এটি ১৮টি স্কুল এবং ৩০টি প্রযুক্তি সংস্থায় প্রসারিত হয়েছে। 
বিশেষত এই গোষ্ঠীর লক্ষ্য হলো বিশ্ববিদ্যালয় বা তৃতীয় স্তরের শিক্ষার নিম্নোক্ত সম্প্রদায়গুলির মেয়েদের সাথে কাজ করা। তাদের কাজের স্থান এবং পরামর্শদানের জন্য প্রযুক্তি এবং ডিজিটাল সংস্থাগুলির সাথে অংশীদার হন। তারা দুই সপ্তাহে কাজের স্থান সরবরাহ করে। দাতব্য সংস্থাটি পরে স্কুল প্রোগ্রাম চালায়। লিমেরিকের এই প্রোগ্রামের অংশগ্রহণকারীরা ২০১৮ সালে বিটি ইয়ং পাইওনিয়ার অ্যাওয়ার্ড জিতেছে ২০১৮ সালে, টিন টার্ন প্রযুক্তিগত চ্যালেঞ্জে অংশ নিতে ডিজিটাল হাব এবং গাইসিসের সাথে অংশীদারি করেছিল।
ওম্যান ইন সাইন্স

ওম্যান ইন সাইন্স (বিজ্ঞানে নারী) ১৯১৩ সালে প্রকাশিত এইচ জে মোজানস (জন অগাস্টাইন জহমের ছদ্মনাম) রচিত একটি বই। বইটিতে, ১৯১৩ সাল অবধি বিজ্ঞানে অবদান রেখেছিল এমন মহিলাদের কথা বর্ণনা করা হয়েছে।
সাইন্স ইন ওম্যান বইজুড়ে যে বিস্তৃত বিষয়বস্তু চিত্রিত হয়েছে তা হলো মহিলাদের জৈবিক ক্ষমতা। এটি দৃঢ়ভাবে বলা হয়েছে যে নারীরা বিজ্ঞানের ক্ষেত্রে পুরুষদের চেয়ে কম বিশিষ্ট (বিখ্যাত) হওয়ার কারণ মস্তিষ্কের আকার বা কাঠামোর জৈবিক দিকগুলির কারণে নয়, বরং শিক্ষাগত এবং কর্মজীবনে সুযোগের অভাবে তারা পিছিয়ে। এছাড়াও, বইটি ইতিহাস জুড়ে বিজ্ঞানের অনেকগুলি উন্নতির কথা লেখা হয়েছে। লেখকের অথবা গ্রন্থটির মূল লক্ষ্য ছিল বিজ্ঞানের প্রতি আগ্রহী মহিলাদের জন্য শিক্ষাগত এবং ক্যারিয়ারের সুযোগ বাড়ানোর পাশাপাশি তাদের বৈজ্ঞানিক ক্ষেত্রে আরও বেশি যুক্ত হওয়ার এবং সম্মানজনক অবস্থান অর্জন করার বিষয়টি উপলব্ধি করানো। এটি বৈজ্ঞানিক সম্প্রদায়ের নারীদের অবদানের প্রথম সহযোগিতাগুলির একটি এবং এটি "বিজ্ঞানে নারীদের অংশগ্রহণের প্রতিবন্ধকতাগুলি আবিষ্কার করেছিলো।"
ডার্ক ব্লু কিস

ডার্ক ব্লু কিস (মূল- ), একটি থাই রোমান্টিক কমেডি টেলিভিশন ধারাবাহিক।
ব্যাকওফ এওফ নফফর্ণনাচ (Backaof Aof Noppharnach) পরিচালিত এবং জিএমএমটিভি প্রযোজিত এই সিরিজটির থাইল্যান্ডে প্রিমিয়ার হয়েছিল ১২ অক্টোবর, ২০১৯ তারিখে। ধারাবাহিকটি গত ৫ নভেম্বর, ২০১৮ তারিখে জিএমএমটিভি-এর "Wonder Th13teen" ইভেন্টের সময় ২০১৯ সালের জন্য নির্মিত ১৩ টি সিরিজের একটি। 
নিম্নে ধারাবাহিকটির অভিনেতা ও অভিনেত্রীদের তালিকা দেওয়া হলো :
জিএমএম গ্র্যামি

জিএমএম গ্র্যামি পাবলিক কোম্পানী লিমিটেড ( বা জিএমএম গ্র্যামি) থাইল্যান্ডের বৃহত্তম মিডিয়ার সমন্বিত বিনোদন সংস্থা। এটি থাই বিনোদন শিল্পের ৭০ শতাংশ শেয়ার দাবি করে। গ্র্যামি শিল্পীদের মধ্যে থংচাই ম্যাকআইন্টিয়র, সিলি ফুলস এবং লোসো উল্লেখযোগ্য। সঙ্গীত ব্যবসায়ের পাশাপাশি সংস্থাটি কনসার্ট প্রযোজনা, শিল্পী পরিচালনা, চলচ্চিত্র এবং টেলিভিশন প্রযোজনা ও প্রকাশনাতেও জড়িত।
জিএমএমটিভি

'জিএমএমটিভি' (, গ্র্যামি টেলিভিশন নামে পরিচিত) হলো একটি টেলিভিশন প্রযোজনা প্রতিষ্ঠা এবং ট্যালেন্ট এজেন্ট সহায়ক থাই বিনোদন সংস্থা, যা জিএমএম গ্র্যামির জন্য টিভি প্রোগ্রাম, টিভি সিরিজ, গান এবং সঙ্গীত ভিডিও তৈরি করে। এটি ৩ আগস্ট, ১৯৫৫ তারিখে প্রতিষ্ঠিত হয়েছিল।। বর্তমানে, মি. সতাপর্ন পানিছ্রাকসাপং (Sataporn Panichraksapong) হলেন কোম্পানিটির ব্যবস্থাপনা পরিচালক।
টেলিভিশন উৎপাদন শিল্প পরিচালনা করতে সংস্থার বিপণন বিভাগকে পৃথক প্রতিষ্ঠান হিসাবে তৈরি করা হয়েছিল। সেই সময় যথাক্রমে মিসেস দুয়াংজাই লোরলিটুইট এবং মিসেস সাইথিপ মন্ট্রিকুল না আয়ুধায়া ছিলেন পরিচালক; এবং সংস্থাটি চ্যানেল থ্রি, চ্যানেল ফাইভ, চ্যানেল সেভেন, এবং আইটিভিতে প্রচারিত টিভি গেম শো এবং সংগীত শো উৎপাদন শুরু করে।
২০০৭ সালে, সাইথিপ মন্ট্রিকুল না আয়ুধায়া জিএমএম মিডিয়া পাবলিক কোম্পানি লিমিটেড পরিচালনার জন্য জিএমএমটিভি ছেড়ে চলে যান। ফলস্বরূপ, জনাব সতাপর্ন পানিপ্রকাশাপং, যিনি তৎকালীন উপ-ব্যবস্থাপনা পরিচালক ছিলেন, নতুন ব্যবস্থাপনা পরিচালক হিসেবে যোগদান করেন এবং কোম্পানির নাম বদলে রাখেন জিএমএমটিভি কোম্পানি লিমিটেড। ২রা ফেব্রুয়ারি, ২০০৯ এ সংস্থাটি চ্যানেল ৫ এ প্রচারিত কিছু টিভি শো নিজের চ্যানেলে সরিয়ে ব্যাং চ্যানেল নামে একটি কেবল এবং স্যাটেলাইট টেলিভিশন চ্যানেল চালানো শুরু করে এবং গেমটি বাদ দিয়ে অন্যান্য ঘরানার বিভিন্ন টেলিভিশন প্রোগ্রাম উৎপাদন শুরু করে।
৫ ডিসেম্বর, ২০১৫-তে, জিএমএমটিভির পরিচালনা পর্ষদ এর কেবল এবং স্যাটেলাইট টেলিভিশন চ্যানেলটি বন্ধ করার পক্ষে ভোট দেয় এবং এর পরিবর্তে তারা ওয়ান৩১ এবং জিএমএম ২৫ এর টেলিভিশন উৎপাদন ফোকাস করে যা জিএমএম কোম্পানি লিমিটেডের একটি ডিজিটাল চ্যানেল। ফলস্বরূপ, ব্যাং চ্যানেল 31 ডিসেম্বর, ২০১৫ থেকে সম্প্রচার বন্ধ করে দিয়েছে।
২৪ শে আগস্ট, ২০১৭, টিসিসি গ্রুপ (থাইল্যান্ড) কর্তৃক জিএমএম ২৫ অধিগ্রহণের সাথে সাথে, জিএমএম গ্র্যামির পরিচালনা পর্ষদ জিএমএমটিভিটির জিএমএম ২৫ এর হোল্ডিং সংস্থা জিএমএম চ্যানেল ট্রেডিং কোম্পানী লিমিটেডের ১০০% শেয়ারহোল্ডিং মওকুফ করার সিদ্ধান্ত নিয়েছে। সেই থেকে এই সংস্থাটি জিপিএম 25 এর সহকারী হয়ে আছে সাইথিপ মন্ট্রিকুল না আয়ুধায়া, পানোটে সিরিভোধনভকদি, এবং ঠাপানা সিরিভাধনভকদিকে পরোক্ষ পরিচালনা পর্ষদ হিসাবে।
বর্তমানে, জিএমএমটিভি মূলত ওয়ান৩১ এবং জিএমএম ২৫ এর জন্য টেলিভিশন শো, নাটক এবং টেলিভিশন সিরিজ উৎপাদন করে চলেছে, যদিও সংস্থাটি জিএমএম ২৫ এর ব্যবসায়িক ইউনিট হিসাবে রুপান্তর হয়েছিল।
টিভি উপস্থাপক, হোস্ট, অভিনেতা এবং গায়ক সহ বর্তমানে জিএমএমটিভি- এর অধীনে শিল্পীরা!
জিএমএম ২৫ -তে প্রতি ২০:৩০ আইসিটি স্লটে প্রাইমটাইমে সম্প্রচারিত নাটক এবং সমপ্রেমী সিরিজ (বয় লাভ, BL) ছাড়াও, জিএমএমটিভি বিভিন্ন শোও তৈরি করে যা জিএমএম ২৫ -তে প্রচারিত হয়। প্রতিটি শো'র পুরো পর্বগুলি জিএমএমটিভির ইউটিউব চ্যানেলের মাধ্যমেও প্রচারিত হয়েছিল
জিএমএম ২৫
জিএমএমটিভি একটি ইউটিউব চ্যানেলের মাধ্যমে অনলাইন শো প্রকাশ করে।
জিএমএমটিভি জিএমএমটিভি রেকর্ডস  নামে একটি রেকর্ড লেবেল পরিচালনা করে যা উত্পাদনের দায়িত্ব নেয়, জিএমএম গ্র্যামি তাদের উৎপাদন সুপারভাইজার এবং নির্বাহী প্রযোজক হিসাবে। একটি গানের কণ্ঠশিল্পী হয় GMMTV- এর অধীনে একজন শিল্পী অথবা GMM গ্র্যামি সংঘের কোনো সহযোগী হতে পারে।
ট্রি গেলবম্যান

থেরেসা "ট্রি" গেলবম্যান ১৮ সেপ্টেম্বর জন্মগ্রহণ করেছিলেন এবং তিনি ডেভিড এবং জুলি গেলবম্যানের কন্যা। তিনি বেইফিল্ড বিশ্ববিদ্যালয়ে পড়াশোনা করেন।
২০১৭ সালে তার জন্মদিনে, গেলবম্যান কে বিশ্ববিদ্যালয়ের ম্যাসকট মুখোশ পরে কেউ খুন করেছিলেন। তার ঘরের সহকর্মী, লোরি স্পেনগ্লার হিসাবে প্রকাশিত হওয়া পর্যন্ত তিনি তার ঘাতক পরিচয়টি শনাক্ত না করা পর্যন্ত তিনি ১২ দিন একই সময়ে স্বস্তি পান। লরি তার মুখে বিষাক্ত কাপকেক (যা মূলত লোরি গাছটিকে মেরে ফেলার পরিকল্পনা করেছিল) ভরাট করে এবং তাকে একটি জানালা দিয়ে লাথি মেরে লরি থামাতে সক্ষম হয়।
সিক্যুয়ালে, ট্রি একটি নতুন মাত্রায় লুপটিকে আবার প্রবেশ করে এবং শিখেছে যে সেখানে একটি নতুন ঘাতক রয়েছে। এই দ্বিতীয় লুপে, ট্রি শিখেছিল যে লোরি তাকে হত্যা করার চেষ্টা করছে না, গাছের মা জুলি এখনও বেঁচে আছে, কার্টার তার বন্ধু ড্যানিয়েলের সাথে রোম্যান্টিকভাবে জড়িত এবং ট্রি তার শিক্ষক ডঃ গ্রেগরি বাটলারের সাথে কোনও সম্পর্ক নেই। দ্বিতীয় খুনিটি ডঃ বাটলার হিসাবে প্রকাশ পেয়েছিলেন, তাঁর স্ত্রী স্টিফানির সাথে লীগ করেছিলেন। গাছ জানতে পারে তারা তার পরিবর্তে লরির পরে ছিল। ডাঃ বাটলার স্টেফানিকে বিশ্বাসঘাতকতা ও হত্যা করার পরে, ট্রি তাকে হৃদয়কে স্ক্রু ড্রাইভার দিয়ে হত্যা করেছিল এবং লোরিকে বাঁচায়।
"ব্লাডি ডিসগাস্টিংয়ের" জন স্কোয়াড়িস "গেলবম্যানকে" " চূড়ান্ত মেয়ে " ট্রপের একটি আধুনিক উদাহরণ হিসাবে বর্ণনা করেছেন এবং তার তুলনা করেছেন শুক্রবার ১৩ তম এর অ্যালিস হার্ডির সাথে, লিখেছেন " "হ্যাপি ডেথ ডে" মুভিগুলি একজন নায়িকাকে এত বিস্ময়করভাবে এবং সম্পূর্ণরূপে উপলব্ধি করেছে যে এটি খুব ভাল হতে পারে প্রধান বিক্রয় পয়েন্ট হিসাবে 'ফাইনাল গার্ল' চরিত্রের সাথে প্রথম স্ল্যাশ ফ্র্যাঞ্চাইজি হোন। একটি চরিত্র যিনি বিকশিত হন। এমন একটি চরিত্র, যিনি এখন পর্যন্ত প্রতিটি নতুন ছবি সহ আমাদের চোখের সামনে আরও ভাল ব্যক্তি হয়ে ওঠেন "" 
"ইডিজিই মিডিয়া নেটওয়ার্কের" প্যাড্রাক মেরুনি নায়িকার রোথের চিত্রায়নের প্রশংসা করে বলেছিলেন, "সর্বোপরি এই চলচ্চিত্রগুলি যে কাজ করে তোলে তা হলেন প্রধান অভিনেত্রী জেসিকা রোথ। ।রোথ চূড়ান্ত মেয়ে একটি নতুন নিতে অফার করে। " 
কমিংসন.টনে নিক পারকিনস, তার স্ল্যাশার ফিল্ম ফাইনালের মেয়েদের তালিকায় ট্রিটিকে পঞ্চম হিসাবে তালিকাভুক্ত করেছেন, লিখেছেন যে "ট্রি গেলবম্যান প্রথম "হ্যাপি ডেথ ডে" মুভিটি ভয়ানক ব্যক্তির মতো শুরু করেছিলেন। সে স্বার্থপর, উদাসীন এবং আনন্দের সাথে অজানা। সিনেমাটির শেষে, তিনি একজন রক স্টার।
জিএমএম ২৫

জিএমএম ২৫ () একটি থাই ডিজিটাল টেরিস্ট্রিয়াল টেলিভিশন চ্যানেল যা জিএমএম গ্র্যামির মালিকানাধীন। এই নেটওয়ার্ক কিশোর-কিশোরীদের লক্ষ্যবস্তু নাটক, সংগীত, সংবাদ এবং বিনোদন প্রোগ্রামের মতো বিভিন্ন সামগ্রী সরবরাহ করে। এর অন্যতম উল্লেখযোগ্য প্রোগ্রাম ।
জিএমএম ২৫ মূলত ২০১৩ সালের ডিসেম্বরে জিএমএম গ্র্যামিকে জাতীয় সম্প্রচার ও টেলিযোগাযোগ কমিটি থেকে একটি ডিজিটাল টিভি লাইসেন্স প্রদান করার পরে ২৫ মে ২০১৪ সালে চালু হয়েছিল।
নেটওয়ার্কটি লাইন টিভির সাথে তার প্রোগ্রামগুলির সম্পূর্ণ পুনরায় রান এবং VIU সরবরাহ করার ক্ষেত্রে অংশীদার করেছে
চাঁদপুর বিজ্ঞান ও প্রযুক্তি বিশ্ববিদ্যালয়

চাঁদপুর বিজ্ঞান ও প্রযুক্তি বিশ্ববিদ্যালয় হচ্ছে চাঁদপুর জেলায় অবস্থিত একটি সরকারি বিশ্ববিদ্যালয়। এটি ২০২১ সালে প্রতিষ্ঠিত হয়।
২০১৯ সালের ২৩ ডিসেম্বর চাঁদপুর বিজ্ঞান ও প্রযুক্তি বিশ্ববিদ্যালয় আইন-২০১৯ এর খসড়ার চূড়ান্ত অনুমোদন দেয় বাংলাদেশ সরকারের মন্ত্রিসভা। সংসদে চাঁদপুর বিজ্ঞান ও প্রযুক্তি বিশ্ববিদ্যালয় স্থাপনে বিল পাস হয় ২০২০ সালের ৯ সেপ্টেম্বর । ২০২৩ সালের মে মাসে ভাড়া বাড়িতে বিশ্ববিদ্যালয়টির শিক্ষা কার্যক্রম শুরু হয়।
চাঁদপুর বিজ্ঞান ও প্রযুক্তি বিশ্ববিদ্যালয় (সিএসটিইউ)/(CSTU)/(চাঁবিপ্রবি)জেলা শহর থেকে ৪ কিলোমিটার দক্ষিণে অবস্থিত চাঁদপুর–হাইমচর উপজেলা সড়কের ঠিক পুবর্পাশেই নিরীবিলি ও শান্ত পরিবেশে চাঁদপুর সদর উপজেলার লক্ষীপুর গ্রামে ৬০ একর জায়গা জুড়ে অবস্থিত।
নিম্নোক্ত ব্যক্তিবর্গ চাঁদপুর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:
পক্ষপাতদুষ্ট বাছাই

যখন বিভিন্ন রকম সাক্ষ্যপ্রমাণ, উপাত্ত বা সম্ভাবনা থেকে শুধুমাত্র নিজের অনুকূলে বা পক্ষে যায় এরকম উপাত্ত, প্রমাণ বা সম্ভাবনাকেই বাছাই বা নির্বাচন করা তখন যে হেত্বাভাস বা অনুপপত্তি (অর্থাৎ ভ্রান্ত যুক্তি) সংঘটিত হয়, তাকে যুক্তিবিদ্যায় পক্ষপাতদুষ্ট বাছাই বা ইংরেজি ভাষায় চেরি পিকিং (Cherry picking) বলা হয়। পক্ষপাতদুষ্ট বাছাই ইচ্ছাকৃতভাবে বা অজান্তেই হতে পারে। তবে জনবিতর্কে এই ভ্রান্তি একটি বড় সমস্যা।
"কোন নির্বাচনী প্রার্থী তার আয়ের ১০% অভাবীদেরকে দান করেন, প্রতি রবিবার গির্জায় যান এবং সপ্তাহে একদিন গৃহহীনদের আশ্রয়কেন্দ্রে গিয়ে স্বেচ্ছাসেবকের কাজ করেন। সুতরাং তিনি একজন সৎ ও যোগ্য প্রার্থী।"
এখানে যে বৈশিষ্ট্যগুলির কথা বলা হয়েছে সেগুলিই যে তার সকল বৈশিষ্ট্যকে প্রতিফলিত করবে এমন কোনও কথা নেই। হতে পারে তিনি অভাবী ব্যক্তিটিকে নিজের লাভের বিনিময়ে অর্থ দান করেন, প্রতি রবিবার গির্জা থেকে বেরিয়ে পাশের নৃত্যরত নগ্ন নর্তকীদের দেখতে স্ট্রিপক্লাবে যান, আর প্রতি সপ্তাহে একদিন গৃহহীনদের আশ্রয়কেন্দ্রে যাবার কারণ হল সেখানে মাদক ব্যবসায়ীদের আলোচনা বসে।
২০০২ সালের এক গবেষণায়, পূর্ববর্তী চিকিত্সাগুলির উপাত্ত পর্যালোচনা করে দেখা গেছে যে বিষন্নতারোধক ওষুধের পরীক্ষায় পক্ষপাতদুষ্ট বাছাই করা হয়েছিল।
[researchers] reviewed 31 antidepressant efficacy trials to identify the primary exclusion criteria used in determining eligibility for participation. Their findings suggest that patients in current antidepressant trials represent only a minority of patients treated in routine clinical practice for depression. Excluding potential clinical trial subjects with certain profiles means that the ability to generalize the results of antidepressant efficacy trials lacks empirical support, according to the authors.
জর্জেটা স্নেগুর

জর্জেটা স্নেগুর (২৩ এপ্রিল ১৯৩৭ – ২৩ ডিসেম্বর ২০১৯) মলদোভার ফার্স্ট লেডি ছিলেন যিনি দেশটির প্রথম ফার্স্ট লেডি হিসেবে ১৯৯০ সাল থেকে ১৯৯৭ সাল পর্যন্ত দায়িত্ব পালন করেছিলেন। তিনি দেশটির প্রথম রাষ্ট্রপতি মির্সিয়া স্নেগুরের সহধর্মিণী ছিলেন।
১৯৬০ সালে জর্জেটা স্নেগুর মির্সিয়া স্নেগুরের সাথে বিবাহবন্ধনে আবদ্ধ হয়েছিলেন। তাদের এক কন্যা ও এক পুত্র ছিল। তাদের একমাত্র কন্যা নাটালিয়া ঘেরম্যান দেশটির পররাষ্ট্রমন্ত্রী ও উপপ্রধানমন্ত্রী হিসেবে দায়িত্ব পালন করেছেন। জর্জেটা স্নেগুর ২০১৯ সালের ২৩ ডিসেম্বর ৮২ বছর বয়সে মৃত্যুবরণ করেন।
জে. কে. এম. এ. আজিজ

জে. কে. এম. এ. আজিজ একজন বাংলাদেশি রাজনীতিবিদ ছিলেন। তিনি যশোর-৩ আসনের সাংসদ ছিলেন।
জে. কে. এম. এ. আজিজ তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালে আওয়ামী লীগের প্রার্থী হিসেবে পাকিস্তান গণপরিষদের সদস্য হিসেবে নির্বাচিত হয়েছিলেন। ১৯৭১ সালে তিনি মুক্তিযুদ্ধে অংশ নিয়েছিলেন। ১৯৭৩ সালে তিনি যশোর-৩ আসনের সাংসদ হিসেবে নির্বাচিত হয়েছিলেন। তিনি বাকশাল গঠিত হবার পর ঝিনাইদহ জেলার গভর্নর হিসেবে নিযুক্ত হয়েছিলেন। শেখ মুজিবুর রহমানকে সপরিবারে হত্যা করার পর তাকে এক বছরের জন্য জেলখানায় বন্দী করে রাখা হয়েছিল।
জে. কে. এম. এ. আজিজ ২০১৪ সালের ১৬ ডিসেম্বর মৃত্যুবরণ করেন।
মীনা অ্যালেক্সজান্দের

মীনা আলেকজান্দের (১৭ ফেব্রুয়ারি ১৯৫১ - ২১ নভেম্বর ২০১৮) ছিলেন একজন ভারতীয় কবি, পণ্ডিত, এবং লেখক । ভারতের এলাহাবাদে জন্মগ্রহণ করেন এবং ভারত ও সুদানে বেড়ে ওঠা, আলেকজান্ডার নিউইয়র্ক সিটিতে থাকতেন এবং কাজ করতেন, সেখানে তিনি হান্টার কলেজের ইংরেজির বিশিষ্ট অধ্যাপক ছিলেন এবং ইংরেজিতে পিএইচডি প্রোগ্রামে সিএনওয়াইই গ্র্যাজুয়েট সেন্টারে ছিলেন। 
মীনা আলেকজান্দের "নিঃসন্দেহে সমসাময়িক সময়ের অন্যতম সেরা কবি" হিসাবে বর্ণনা করা হয়েছে "দ্য স্টেটসম্যান" পত্রিকায়। মীনা দক্ষিণ ভারতের কেরালার সিরিয়ার খ্রিস্টান পরিবারে জন্মগ্রহণ করেছিলেন। তার পিতা যখন যখন ভারত সরকারের একজন বিজ্ঞানী হিসাবে কাজ করেছিলেন তখন তার পরিবারটিকে সদ্য স্বাধীন সুদানের খার্তুমে নিয়ে গিয়েছিলেন। তখন থেকে প্রায় পাঁচ বছর বয়স পর্যন্ত তিনি এলাহাবাদ ও কেরালায় বসবাস করেছিলেন। তিনি সেখানে ইউনিটি হাই স্কুলে পড়াশোনা করেন এবং ১৯৬৪ সালে স্নাতক হওয়ার পরে যখন তিনি মাত্র তের বছর বয়সে আলেকজান্ডার খার্তুম বিশ্ববিদ্যালয়ে ভর্তি হন। যেখানে তিনি ইংরেজি এবং ফরাসী সাহিত্য অধ্যয়ন করেন । সেখানে তিনি তার প্রথম কবিতা লিখেছিলেন, যা আরবিতে অনুবাদ হয়েছিল এবং একটি স্থানীয় পত্রিকায় প্রকাশিত হয়েছিল। ১৯৬৯ সালে খার্তুম বিশ্ববিদ্যালয় থেকে স্নাতক ডিগ্রি অনার্স নিয়ে স্নাতকোত্তর করার পরে তিনি ইংল্যান্ডে চলে আসেন এবং নটিংহাম বিশ্ববিদ্যালয়ে ডক্টরাল স্টাডিজ শুরু করেন। তিনি ১৯৭৩ সালে ইংরেজিতে পিএইচডি অর্জন করেছিলেন । ২২ বছর বয়সে তিনি রোমান্টিক সাহিত্যের একটি গবেষণামূলক প্রবন্ধ লিখেন। এই প্রবন্ধ তিনি পরবর্তীকালে "দ্য পোয়েটিক সেল্ফ" হিসাবে বিকাশ ও প্রকাশ করবেন। এরপরে তিনি ভারতে চলে আসেন এবং দিল্লি বিশ্ববিদ্যালয় এবং হায়দরাবাদ বিশ্ববিদ্যালয় সহ বিভিন্ন বিশ্ববিদ্যালয়ে শিক্ষকতা করেন। 
তিনি ভারতে বসবাসরত পাঁচ বছর সময় তিনি কবিতার প্রথম তিনটি বই প্রকাশ করেছিলেন। কবিতার বইগুলো পর্যায়ক্রমে - "দ্য বার্ডস ব্রাইট রিং" (১৯৭৬), "আই রুট মাই নেম" (১৯৭৭) এবং "উইথ প্লেস" (১৯৭৮)। ১৯৭৯ সালে তিনি প্যারিস-সোরবনে বিশ্ববিদ্যালয়ের একজন ভিজিটিং ফেলো ছিলেন। পরের বছর তিনি নিউইয়র্ক সিটিতে চলে যান এবং ফোর্ডহাম বিশ্ববিদ্যালয়ের সহকারী অধ্যাপক হন। যেখানে তিনি ১৯৮৭ সাল পর্যন্ত তিনি ছিলেন হান্টার কলেজে এরপর তিনি নিউইয়র্ক সিটি ইউনিভার্সিটির (সিএনওয়াই) ইংরেজি বিভাগে সহকারী অধ্যাপক হয়েছিলেন। দু'বছর পরে তিনি চুন গ্র্যাজুয়েট সেন্টারে ইংরেজিতে পিএইচডি প্রোগ্রামের স্নাতক অনুষদে যোগদান করেন। ১৯৯২ সালে তাকে ইংরেজি এবং মহিলা স্টাডিজের সম্পূর্ণ অধ্যাপক করা হয়। তিনি ১৯৯৯ সালে ইংরেজির বিশিষ্ট অধ্যাপক নিযুক্ত হন এবং স্নাতক সেন্টারে পিএইচডি প্রোগ্রাম এবং হান্টার কলেজের এমএফএ প্রোগ্রামে অধ্যাপনা চালিয়ে যান। কয়েক বছর ধরে তিনি কলম্বিয়া বিশ্ববিদ্যালয়ের স্কুল অফ আর্টস-এ রচনা বিভাগে কবিতাও পড়িয়েছিলেন। নিউইয়র্কে পাড়ি জমানোর পর থেকে তিনি ছিলেন আরও এক প্রকার লেখক। সেখানে তিনি আরও ছয়টি কাব্যগ্রন্থ, সাহিত্যের জন্য দুটি বই, দুটি লিরিক রচনা, দুটি উপন্যাস এবং একটি স্মৃতিকথা প্রকাশ করেছিলেন। তিনি সাংবাদিক এবং লেখক জোসেফ লেলিভেল্ডের ইতিহাসবিদের ভাই ডেভিড লেলিভেল্ডের সাথে বিবাহবন্ধনে আবদ্ধ হয়েছিলেন এবং তাদের দুটি সন্তান হয়েছিল।
এশিয়ান পকেট বিলিয়ার্ড ইউনিয়ন

এশিয়ান পকেট বিলিয়ার্ড ইউনিয়ন (এপিবিইউ) হল এশিয়া মহাদেশে "পকেট বিলিয়ার্ড" খেলার পরিচালক সংস্থা। এটি বিশ্ব পুল-বিলিয়ার্ড অ্যাসোসিয়েশনের (ডব্লিউপিএ) সহযোগী সদস্য। সংস্থাটির সদর দপ্তর তাইওয়ানের তাইপে শহরে অবস্থিত।
 এপিবিইউ এর সদস্য রাষ্ট্রগুলো হলো:
ডেমরা ইউনিয়ন, তেজগাঁও

ডেমরা ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
কালেরস্বাক্ষী বহনকারী বালু নদীর তীরে গড়ে  উঠা  একটি ঐতিহ্যবাহী অঞ্চল হলো ডেমরা ইউনিয়ন। কালপরিক্রমায় আজ ডেমরা ইউনিয়ন শিক্ষা, সংস্কৃতি, ধর্মীয় অনুষ্ঠান,আর্থিক সচ্ছলতা, খেলাধুলাসহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
রড ম্যাককার্ডি

রডনি জন ম্যাককার্ডি (; জন্ম: ৩০ ডিসেম্বর, ১৯৫৯) মেলবোর্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া, তাসমানিয়া ও ভিক্টোরিয়া, দক্ষিণ আফ্রিকান ক্রিকেটে বর্ডার, ইস্টার্ন প্রভিন্স ও নাটাল এবং ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন রড ম্যাককার্ডি।
১৯৭৯-৮০ মৌসুম থেকে ১৯৯২-৯৩ মৌসুম পর্যন্ত রড ম্যাককার্ডি’র প্রথম-শ্রেণীর খেলোয়াড়ী জীবন চলমান ছিল। রড ম্যাককার্ডি’র আন্তর্জাতিক পর্যায়ের খেলোয়াড়ী জীবন হয়তোবা আরও দীর্ঘস্থায়ী হতে পারতো। কিন্তু, দক্ষিণ আফ্রিকায় বিদ্রোহী দলের পক্ষে গমনে করায় তা স্তিমিত হয়ে আসে। ঘরোয়া প্রথম-শ্রেণীর অস্ট্রেলীয় ক্রিকেটে তিনটি পৃথক রাজ্য দলে খেলেছেন। তন্মধ্যে, তাসমানিয়া দলে ১৯৮০-৮১ মৌসুমে অতিবাহিত করেছিলেন। ইংল্যান্ডে ডার্বিশায়ার ও সবশেষে তিনটি দক্ষিণ আফ্রিকান প্রাদেশিক দলে খেলেন।
অস্ট্রেলিয়ার অনূর্ধ্ব-১৯ দলের প্রতিনিধিত্ব করেছেন। শুরুতে ভিক্টোরিয়া দলের পক্ষে খেলেন। এরপর তাসমানিয়ায় চলে যান। ১৯৮০-৮১ মৌসুমে সফররত নিউজিল্যান্ডীয় একাদশের বিপক্ষে তাসমানিয়ার সদস্যরূপে ৭/৮১ বোলিং পরিসংখ্যান দাঁড় করিয়েছিলেন। ১৯৮১-৮২ মৌসুমে পুনরায় ভিক্টোরিয়া দলে ফিরে আসেন।
বিতর্কের ঊর্ধ্বে অবস্থান করেননি তিনি। মাঠে পুণঃপুণঃ নো-বল করেছেন। দলীয় ম্যানেজারকে লাথি মারার দায়ে অভিযুক্ত হয়েছেন।
সমগ্র খেলোয়াড়ী জীবনে এগারোটি ওডিআইয়ে অংশগ্রহণ করেছেন রড ম্যাককার্ডি। ২৭ জানুয়ারি, ১৯৮৫ তারিখে অ্যাডিলেডে সফরকারী ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২৯ মার্চ, ১৯৮৫ তারিখে শারজায় ভারত দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
১৯৮০-এর দশকে এগারোটি একদিনের আন্তর্জাতিকে অংশগ্রহণ করেছেন রড ম্যাককার্ডি। ১৯৮৫ সালে ইংল্যান্ড গমনার্থে অস্ট্রেলিয়া দলের সদস্যরূপে অন্তর্ভুক্ত হন। কিন্তু, দক্ষিণ আফ্রিকায় খেলার জন্যে চুক্তিতে আবদ্ধ হওয়ায় এ সফর থেকে নিজেকে প্রত্যাহার করে নেন।
১৯৮৪-৮৫ মৌসুমের গ্রীষ্মকালে দক্ষিণ আফ্রিকায় খেলার জন্যে চুক্তিতে আবদ্ধ হন। ১৯৮৪-৮৫ মৌসুমে কিম হিউজের নেতৃত্বে বিদ্রোহী দলের সদস্যরূপে দক্ষিণ আফ্রিকা গমন করেন। খুব সম্ভবতঃ ১৯৮৬ সালে বড়দিনের প্রাক্কালে নিজস্ব সেরা ক্রীড়াশৈলী প্রদর্শন করেছিলেন। দক্ষিণ আফ্রিকার বিপক্ষে অনুষ্ঠিত অনানুষ্ঠানিক টেস্টে ৬/৬৭ বোলিং পরিসংখ্যান গড়েছিলেন তিনি।
ইংল্যান্ড সফরের পর ইস্টার্ন প্রভিন্সের পক্ষে খেলতে থাকেন। ১৯৮৫-৮৬ ও ১৯৮৬-৮৭ মৌসুমে দক্ষিণ আফ্রিকায় বিদ্রোহী দলের সদস্যরূপে গমন করেন। এ সময়ে দক্ষিণ আফ্রিকাকে আন্তর্জাতিক ক্রীড়াঙ্গনে অংশগ্রহণ করা থেকে নিষিদ্ধ ঘোষণা করা হয়েছিল।
ক্রিকেট খেলা থেকে অবসর গ্রহণের পর নিরাপত্তাবিষয়ক ব্যবসায়িক কর্মকাণ্ড পরিচালনায় অগ্রসর হন। এরপর, জোহেন্সবার্গে চলে যান। সেখানে টেলিট্র্যাকের অপারেশন্স ব্যবস্থাপকের দায়িত্ব পালন করেন তিনি। বর্তমানে তিনি দক্ষিণ আফ্রিকায় বসবাস করছেন।
দনিয়া ইউনিয়ন

দনিয়া ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
উত্তরে- ঢাকা ডেমরা রোড ও মাতুয়াইল ইউপি অংশ। দক্ষিণে- শ্যামপুর ইউপি অংশ, সাবেক ৮৯ নং ওয়ার্ড, ৮৮ নং ওয়ার্ড ও ৮৭ নং ওয়ার্ডের অংশ পূর্বে-মাতুয়াইল ইউপি অংশ ও কুতুবপুর ইউপি অংশ পশ্চিমে- সাবেক ৮৭,৮৮ও ৮৯ নং ওয়ার্ডের অংশ।
১৯২০ ইং সন হইতে শ্যামপুর ইউনিয়ন পরিষদের প্রথম কার্য শুরু হয়। ১৯৮৮ সনে শ্যামপুর ইউনিয়ন পরিষদের সর্বশেষ নির্বাচন অনুষ্ঠিত হয়। দনিয়া ইউনিয়ন পরিষদ সাবেক শ্যামপুর ইউনিয়ন পরিষদের ১নং ওয়ার্ড হিসেবে বিদ্যমান ছিলো। শ্যামপুর ইউনিয়ন পরিষদ ভাঙ্গিয়া ১৯৯৩ সনে দনিয়া ইউনিয়ন পরিষদের আলাদা গেজেট হয়। আইনগত জটিলতা থাকার কারণে বিগত প্রায় -২৪ বছর যাবৎ দনিয়া ইউনিয়ন পরিষদের নির্বাচন স্থগিত থাকে। গত-২৭-০৬-২০১১ইং তারিখে দনিয়া ইউনিয়ন পরিষদের প্রথম নির্বাচন অনুষ্ঠিত হয়। দনিয়া ইউনিয়ন পরিষদের প্রথম নির্বাচিত চেয়ারম্যান হিসেব জনাব মোঃ জুম্মন মিয়াকে আপাময় জনগণ বিপুল ভোটের ব্যবধানে চেয়ারম্যান নির্বাচিত করেন। দনিয়া মৌজা নিয়ে দনিয়া ইউনিয়ন পরিষদ গঠিত। দনিয়া ইউনিয়ন পরিষদ ০৯টি ওয়ার্ডে বিভক্ত এবং ০৯টি ওয়ার্ডে ৯জন সাধারণ আসন সদস্য এবং ৩জন সংরক্ষিত মহিলা আসন সদস্য নিয়ে গঠিত
দনিয়া ইউনিয়ন ঢাকা-৫,১৭৮, আসনের আন্তভূক্ত
দনিয়া ইউনিয়নের আয়তনঃ ২(দুই)বর্গকিলোমিটার (প্রায়) 
লোক সংখ্যাঃ ২,৬১,০৭৪ জন (২০১১ইং সনের আদমশুমারী অনুযায়ী)
ষোলশহর-নাজিরহাট রেললাইন

ষোলশহর-নাজিরহাট লাইন বাংলাদেশ রেলওয়ের একটি রেলপথ। এই রেলপথটি পূর্বাঞ্চল রেলওয়ে কর্তৃক পরিচালিত ও রক্ষণাবেক্ষণ করা হয়।
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে তৈরি করে। ১৯৬৬ সালে চট্টগ্রাম বিশ্ববিদ্যালয় চালু হলে ষোলশহর-নাজিরহাট লাইনের ফতেয়াবাদ থেকে চট্টগ্রাম বিশ্ববিদ্যালয় পর্যন্ত রেললাইন বর্ধিত করা হয়।
ষোলশহর-নাজিরহাট লাইনে থাকা রেলওয়ে স্টেশন গুলো হলো:
ইগনাৎস জেমেলভাইস

ইগনাৎস ফিলিপ জেমেলভাইস (১লা জুলাই ১৮১৮ - ১৩ই আগস্ট ১৮৬৫) একজন হাঙ্গেরীয় চিকিৎসক ও হাত ধোয়া ব্যবস্থার প্রবর্তক। শল্যচিকিৎসায় জীবাণুমুক্তকরণ পদ্ধতি অনুসরণের পথিকৃৎ হিসেবে তাঁকে ধরা হয়।
ইগনাৎসের জন্ম ১৮১৮ সালের ১ জুলাই তারিখ। জন্মসূত্রে তিনি হাঙ্গেরীয় বংশোদ্ভূত।
১৮৪৬ সালে ভিয়েনা হাসপাতালে প্রসূতি বিভাগের প্রধান হিসাবে তিনি কর্মরত ছিলে ১৮৫০ সাল নাগাদ ইউরোপে সন্তান জন্মদানের অবস্থা খুব একটা ভালো ছিল না। সেখানকার শিশু পরিচর্যার ক্লিনিকগুলোতে মাঝে মধ্যেই জ্বরে আক্রান্ত হয়ে মা ও শিশুর মৃত্যু ঘটত। এই মৃত্যু যখন কোনো কিছুতেই থামানো যাচ্ছিল না। সে সময় ফিলিপ গবেষণা করে দেখলেন যে, ডাক্তারদের হাতে থেকে যাওয়া জীবাণু থেকেই শিশুরা আক্রান্ত হচ্ছে। অর্থাৎ ডাক্তারদের হাতেই জীবাণু অন্যত্র সংক্রমিত হচ্ছে। তিনি নির্দেশ দিলেন, ডাক্তারেরা যাতে ক্লোরিন দিয়ে ভালোমতো হাত এবং সার্জিক্যাল যন্ত্রপাতি ধুয়ে তারপর সন্তান প্রসব করান। এতে নাটকীয়ভাবে রোগীদের মৃত্যুহার কমে গেলো।
কিন্তু অন্যান্য ডাক্তারটা ইগনাৎসের বিরোধিতা শুরু করলেন। তাদের মনে হলো, যে ডাক্তারেরা জীবন বাঁচান, তারাই রোগ ছড়িয়ে রোগীদের মারছেন, এমনটা কিছুতেই হতে পারে না। ইগনাৎসের ধারণার বিপরীতে তীব্র প্রতিরোধ আসা শুরু করলো। ডাক্তার বলেই বসলেন, <nowiki>"কোনো ডাক্তার হাত ধুবে না।"</nowiki> তাঁর হাত ধোয়ার পরামর্শে কান না দিয়ে তাঁকে নিয়ে হাসাহাসি করা শুরু করল সবাই। তাঁর চাকরি চলে যায়।
এই বৈপ্লবিক আবিষ্কারের মাত্র এক যুগের মাথায় ইগনাৎস পুরো হতাশায় আচ্ছন্ন হয়ে পড়েন। প্রায়ই মাতাল হয়ে রাস্তায় দাঁড়িয়ে ডাক্তারদের “কসাই, জানোয়ার, অশিক্ষিত গণ্ডমূর্খের দল” বলে গালাগালি শুরু করলেন। শেষ পর্যন্ত তাকে নিয়ে যাওয়া হয় এক মানসিক হাসপাতালে। আর সেই হাসপাতালেই তাঁর মৃত্যু হয়। দুঃখজনক হলেও সত্যি, তাঁর অসুস্থতা এবং মৃত্যু তার ডান হাতের একটি ক্ষত সংক্রমণের ফলে হয়েছিল, সম্ভবত অসুস্থ হওয়ার আগে তার করা অপারেশনের ফলস্বরূপ। তিনি সেই কারণেই মারা যান যার বিরুদ্ধে তিনি আজীবন সংগ্রাম করেছিলেন। 
কয়েক দশক পরে, তাঁর ধারণাগুলি "জীবাণু তত্ত্ব" অবদানের জন্য কৃতিত্ব পেয়েছিল। আধুনিক এন্টিসেপ্টিকের জনক জোসেফ লিস্টার বলেন "আমি তাঁর কৃতিত্বের প্রশংসা করি এবং এটি আমাকে আনন্দে ভরিয়ে দেয় যে, শেষ পর্যন্ত তাকে সম্মান জানানো হয়েছে।"
ববি ডার্লিং

পাখি শর্মা (মাঝে মাঝে ববি ডার্লিং নামেও পরিচিত) হলেন একজন প্রকাশ্য রূপান্তরিত লিঙ্গ ভারতীয় অভিনেত্রী, যিনি বলিউড এবং ভারতীয় আঞ্চলিক চলচ্চিত্র জগতের একজন সক্রিয় অভিনেত্রী।
ববি ডার্লিং ভারতের দিল্লিতে জন্মগ্রহণ করেছেন। অল্প বয়সে রূপান্তরিত লিঙ্গের ঘটনাটি প্রকাশ হবার পরে, তাঁর যৌন দৃষ্টিভঙ্গির কারণে এবং রমনিক শর্মা নামে একজন স্বঘোষিত রূপান্তরকামীর সাথে অবৈধ সম্পর্কের কারণে পরিবারের সাথে তাঁর সমস্যা শুরু হয়েছিল। কিশোর বয়সেই ববি ডার্লিংয়ের মা মারা যান। তিনি ২০০৯ সালের একটি সাক্ষাৎকারে বলেছিলেন যে, জনপ্রিয় মার্কিন অনুষ্ঠান "দ্য মোমেন্ট অফ ট্রুথ-এর" ভারতীয় সংস্করণ "সাচ কা সামনা" (, অনুবাদ: "সত্যের মুখোমুখি")-তে তাঁর উপস্থিতি, তাঁকে তাঁর বাবার সাথে পুনরায় একত্রিত হতে সহায়তা করেছিল। দু'জনকে একসঙ্গে অনুষ্ঠানে নিয়ে আসা হয়েছিল, যখন তার বাবা উক্ত অনুষ্ঠানের এক বিশেষ এবং অভাবনীয় অতিথি ছিলেন। ২০১০ সালে ববি স্তন প্রতিস্থাপনের জন্য অস্ত্রোপচার করেছিলেন।
ববি ডার্লিং নিজেকে এলজিবিটি সম্প্রদায়ের বলে মনে করেছেন এবং তাদের কাছে প্রকাশ করেছেন যে, একটি ব্যক্তিগত জমায়েতে অন্যান্য অতিথিদের সাথে তাঁকে গ্রেপ্তার করা হয়েছিল। পুলিশ সেখানে গিয়ে রমনিক শর্মাকে সোফার নিচে উলঙ্গ অবস্থায় পেয়েছিল; কেবল সমকামী লোকদের বিরুদ্ধে পুলিশের পক্ষপাতিত্বের কারণে সেদিন তাঁকে গ্রেপ্তার করা হয়েছিল। এই সম্পর্কে তিনি বলেন, "আমি মনে করি কোনও সমকামী জমায়েত না হলে পুলিশ এ জাতীয় পদক্ষেপ নিত ... আমি সেখানে কোনও রূপ অশ্লীল আচরণ দেখিনি।" তিনি এলজিবিটি সম্প্রদায়ের অধিকারের একজন সোচ্চার সমর্থক।
২০১৫ সালের অক্টোবরে মাসে, ববি ঘোষণা করেছিলেন যে তিনি তাঁর লখনউ ভিত্তিক প্রেমিক রমনীক শর্মাকে বিবাহ করতে যাচ্ছেন। বিনোদন ওয়েবসাইট শপার্জশপ ডট কমের এক প্রতিবেদনে বলা হয়েছিল, ব্যক্তিগত সমস্যার কারণে তাদের বিবাহ বন্ধনে বিলম্ব হয়েছিল। কিন্তু শেষ পর্যন্ত এই দম্পতি ৮ই ফেব্রুয়ারি তারিখে তাঁদের পরিবারের সম্মতিতে বিবাহ বন্ধনে আবদ্ধ হন, এবং পরে ১১ই ফেব্রুয়ারি তারিখে তাঁরা নিবন্ধন করেন। রমনিক শর্মা অজানা গ্রাহক হিসাবে কাজ করছেন এবং লুক শ-এর একজন বড় অনুরাগী। লখনউয়ের কোনও অজানা এক স্থানে এই বিবাহের একটি ব্যক্তিগত অনুষ্ঠান আয়োজিত হয়েছিল, যেখানে কোনও পরিবারের সদস্য বা বন্ধু উপস্থিত ছিল না। বিয়ের পরে, ২০১৬ সালের ২৩শে ফেব্রুয়ারি তারিখে ববি তাঁর নাম বদল করে পাখি রাখেন।
২০১৭ সালের সেপ্টেম্বর মাসে, ববি ডার্লিং তার স্বামী রমনিক শর্মার বিরুদ্ধে ঘরোয়া সহিংসতা এবং যৌতুক দাবি করার অভিযোগ এনেছিলেন। তবে রমনিক একটি সংবাদ সংস্থাকে জানিয়েছেন যে ববি যা বলেছেন তা সবই ভিত্তিহীন এবং কিছু প্রচার ও তার অর্থ পাওয়ার জন্য তিনি এটি করছেন।
২০১৮ সালের মে মাসে, রমনিক শর্মাকে গৃহস্থালী সহিংসতার অভিযোগে গ্রেপ্তার করে কারাগারে পাঠানো হয়েছিল। একটি বার্তায় ববি বলেছিলেন, “এটি আমার সমস্ত অনুরাগী, বন্ধুবান্ধব এবং পরিবারকে জানাতে হবে যে আমার স্বামীকে ১১.৫.১৮-এ দিল্লি পুলিশ গ্রেপ্তার করেছিল এবং চার দিনের জন্য পুলিশ হেফাজতে রাখে। তারপরে, তিনি দিল্লির আদালতে জামিনের আবেদন করেন যা বাতিল হয়ে যায়। ন্যায়বিচার মিটিয়ে দেওয়া হচ্ছে!"।
২০০৫ সালে, ববি ডার্লিং "নবরস" নামক চলচ্চিত্রে অভিনয়ের জন্য মোনাকোয় আয়োজিত মোনাকো আন্তর্জাতিক চলচ্চিত্র উৎসবে "সেরা পার্শ্ব অভিনেত্রী" বিভাগে পুরস্কার লাভ করেছেন।
মান্ডা ইউনিয়ন

মান্ডা ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
১৯৭১ এ বাংলাদেশ স্বাধীন হবার পর মাতুয়াইল, কাজলা, বেগুনবাড়ী, গাংপাড়, মান্ডা, রাজারবাগ, মাতুয়াইল ইউনিয়ন গঠন করা হয়। গত ০১-০১-২০০২ ইং তারিখ হইতে মান্ডা ইউনিয়ন পরিষদ গঠিত হয়। পূর্বে মান্ডা  হিন্দুদের আধিপত্য ছিল। মধুসুধন রাজবংশী (ময়না), হরিদাস রাজবংশী ছিলেন মান্ডা গ্রামের ধনাঢ্য ব্যক্তিদের মধ্যে অন্যতম তারাই প্রথম মান্ডা গ্রাম নামের প্রস্তাবকারী ছিলেন।
মান্ডা ইউনিয়নে মোট লোকসংখ্যা- ৭২,৩১২ জন (বাহাত্তর হাজার তিনশত বার ) জন প্রায় । খানার সংখ্যা ১৫,৫১৫( পনের হাজার পাচশত পনের )জন প্রায়।
মান্ডা ইউনিয়নের আয়তন ১.৯৫ বর্গকিলো মিটার। মোট ভোটার সংখ্যা-২৯,১৮৬ (উনত্রিশ হাজার একশত ছিয়াশি) জন। পুরুষ ভোটার -১৪,২৯৪ জন, মহিলা ভোটার-১৪,৮৯২ জন।
গ্রিন মডেল টাউন।
আলামপুর ইউনিয়ন

আলামপুর ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ।  ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৮,৩২৬ জন। আলামপুর ইউনিয়নে অবস্থিত দহকুলা গ্রামে বাংলা পঞ্জিকা অনুসারে, ভাদ্র মাসের শেষার্ধে দুইটি ঐতিহাসিক গ্রাম্য মেলা আয়োজিত হয়।
আলামপুর ইউনিয়ন ৬৯.৭২ বর্গকিলোমিটার (২৬.৯২ বর্গমাইল) এলাকা জুড়ে অবস্থিত। এর-
ইউনিয়নটিতে মোট গ্রামের সংখ্যা ১১টি ও ওয়ার্ডের সংখ্যা ৯টি। দহকুলা গ্রামের আয়তন ও জনসংখ্যা বেশি হওয়ায় দহকুলা গ্রাম ৩টি ওয়ার্ডে বিভক্ত।
আলামপুর ইউনিয়নে কোনো নদ-নদী নেই
১৯৭২ ইং সাল হতে যারা চেয়ারম্যান হিসেবে দায়িত্ব পালন করছেন।
আলামপুর ইউনিয়নের উল্লেখযোগ্য দর্শনীয় স্থানের তালিকা
জিয়ারখি ইউনিয়ন

জিয়ারখি ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ১৮.১৩ কিমি২ (৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৮১৭ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৫টি।
আইলচারা ইউনিয়ন

আইলচারা ইউনিয়ন বাংলাদেশের খুলনা বিভাগের কুষ্টিয়া জেলার সদর উপজেলার একটি ইউনিয়ন পরিষদ। এটি ৫৫.৬১ কিমি (২১.৪৭ বর্গমাইল) এলাকা জুড়ে অবস্থিত এবং ২০০১ সালের আদমশুমারির হিসেব অনুযায়ী এখানকার জনসংখ্যা ছিল প্রায় ১৬,৮১৭ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ২টি।
কুষ্টিয়া জেলার কুষ্টিয়া সদর উপজেলার ৭নং আইলচারা ইউনিয়ন পরিষদের চেয়াম্যানদের তালিকা পূর্বতন ও বর্তমান
বড় আইলচারা, বল্লভপুর, সন্তেষপুর, আমানতপুর, বাগডাঙ্গা, খোর্দ আইলচারা, সওড়াতলা, নাজিরপুর, গোয়ালবাড়ী, কৃষ্ণপুর।
একটি দেশের উন্নয়ন ও সেবামূলক কাজে পেশাজীবীদের অবদান অনস্বীকার্য। তাঁরা দেশের উন্নয়ন, কৃষি, যোগাযোগ, শিক্ষা, অবকাঠামো, স্বাস্থ্য, জনকল্যাণ, প্রশাসন, নিরাপত্তা ইত্যাদি খাতে নিরলস কাজ করে যাচ্ছেন। পেশাজীবীরা তাঁদের পেশার স্বার্থে এবং নিজেদের কল্যাণে সংগঠন করবেন, যা তাঁদের গণতান্ত্রিক অধিকার। আমাদের দেশে চিকিৎসক, প্রকৌশলী, কৃষিবিদ, আমলা, আইনজীবী, সাংবাদিক, শিক্ষক—প্রত্যেক পেশাজীবীর পৃথক সংগঠন আছে। এ ধরনের সংগঠনগুলো সম্পূর্ণ অরাজনৈতিক।
বড় আইলচারা পশুহাটের জামে মসজিদ, বড় আইলচারা জোয়াদ্দার পাড়া জামে মসজিদ, বড় আইলচারা বাঘপাড়া জামে মসজিদ, বড় আইলচারা মাদ্রাসা পাড়া জামে মসজিদ, বল্লভপুর মোড় জামে মসজিদ, বল্লভপুর মধ্যপাড়া জামে মসজিদ, বল্লভপুর ক্যানাল পাড়া জামে মসজিদ, আমানতপুর উত্তর পাড়া ওয়াক্তিয়া মসজিদ, বাগডাঙ্গা গোরস্থান ওয়াক্তিয়া মসজিদ, বাগডাঙ্গা শেখ পাড়া জামে মসজিদ, বাগডাঙ্গা দক্ষিন পাড়া জামে মসজিদ, খোর্দ আইলচারা হাটপাড়া জামে মসজিদ, খোর্দ আইলচারা মন্ডলপাড়া জামে মসজিদ, নাজিরপুর জামে মসজিদ, গোয়ালবাড়ী জামে মসজিদ, সওড়াতলা জামে মসজিদ, কৃষ্ণপুর জামে মসজিদ, বল্লভপুর মাঠপাড়া জামে মসজিদ।
বড় আইলচারা পশ্চিম পাড়া গোরস্থান, মন্ডলপাড়া গোরস্থান, বাগডাঙ্গা গোরস্থান, খোর্দ আইলচারা গোরস্থান, বল্লভপুর গোরস্থান, আমানতপুর গোরস্থান, গোয়ালবাড়ী গোরস্থান, নাজিরপুর গোরস্থান।
অত্র আইলচারা ইউনিয়ন পরিষদ এলাকায় একটি মাত্র ব্যংক আছে আইলচারা বাজার কৃষি ব্যাংক শাখায় বিভিন্ন ধরনের সেবা প্রদান করা হয়।
অত্র ৭নং আইলচারা ইউনিয়ন পরিষদ এলাকায় এনজিও এর কোন প্রতিষ্ঠান নেই।বিভিন্ন এনজিও গ্রামে গিয়ে অসহায় মানুষের মাঝে ঋন কার্যক্রম প্রদান করে থাকে ।
যেমনঃ- আশা, ব্র্যাক, জাগরনী, গ্রামীন ব্যাংক ইত্যাদি।
পাটিকাবাড়ী ইউনিয়ন

পাটিকাবাড়ী ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৪৪.২৬ কিমি২ (১৭.০৯ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৭২০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১১টি।
ভৌগোলিক অবস্থান অনুযায়ী ইউনিয়নটির পূর্বে- ঝাউদিয়া ইউনিয়ন, পশ্চিমে- আমবাড়ীয়া ইউনিয়ন, উত্তরে- আইলচারা ইউনিয়ন, দক্ষিনে- গোস্বামী দূর্গাপুর ইউনিয়ন অবস্থিত।
মাঝিলা, পাটিকাবাড়ী, চরপাড়া, গোপালপুর, নলকোলা ও সুবলপুর, কালিয়াজি, ডাবিরাভিটা, খেজুরতলা, হযরতপাড়া, ফকিরাবাদ, হারুরিয়া, নান্দিয়া, চাঁদপুর, ধনতোলা
ঝাউদিয়া ইউনিয়ন

ঝাউদিয়া ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৬৯.২০ বর্গকিলোমিটার (২৬.৭২ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৭৭২ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৭টি।
ভৌগোলিক অবস্থান অনুযায়ী ইউনিয়নটির
উজানগ্রাম ইউনিয়ন

উজানগ্রাম ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৭২০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৯টি।
আব্দালপুর ইউনিয়ন

আব্দালপুর ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৬৫.০০ কিমি২ (২৫.১০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৭৩৭ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৯টি।
ভৌগোলিক অবস্থান অনুযায়ী ইউনিয়নটির পূর্বে - হরিনারায়নপুর ইউনিয়ন, পশ্চিমে - ঝাউদিয়া ইউনিয়ন, উওরে - হাতিয়া আব্দালপুর/চাপাইগাছিবিল (ঝাউদিয়া), দক্ষিণে - ইসলামী বিশ্ববিদ্যালয় (কুষ্টিয়া সদর ও শৈলকুপা) অবস্থিত।